Document ID: 32012R0286

DELEGOVANÉ NARIADENIE KOMISIE (EÚ) č. 286/2012
z 27. januára 2012,
ktorým sa na účely doplnenia názvu nového textilného vlákna mení a dopĺňa príloha I a na účely prispôsobenia technickému pokroku menia a dopĺňajú prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES (1), a najmä na jeho článok 21,
keďže:
(1)
Nariadením (EÚ) č. 1007/2011 sa stanovujú pravidlá na označovanie výrobkov podľa obsahu textilných vláken etiketou alebo iným označením s cieľom zabezpečiť ochranu záujmov spotrebiteľov. Textilné výrobky sa môžu uvádzať na trh v rámci Únie, len ak sú v súlade s ustanoveniami uvedeného nariadenia.
(2)
V nariadení (EÚ) č. 1007/2011 sa vyžaduje označovanie textilných výrobkov etiketou na účely uvedenia zloženia ich vláken a vykonávanie kontrol zhody týchto výrobkov s údajmi uvedenými na etikete formou analýzy.
(3)
Na účely prispôsobenia nariadenia (EÚ) č. 1007/2011 technickému pokroku je nutné doplniť dvojzložkové polypropylénové-polyamidové vlákno do zoznamov názvov textilných vláken uvedených v prílohách I a IX k uvedenému nariadeniu.
(4)
V prílohe VIII k nariadeniu (EÚ) č. 1007/2011 sa stanovujú jednotné metódy kvantitatívnej analýzy binárnych zmesí textilných vláken.
(5)
Je preto potrebné definovať jednotné skúšobné metódy pre dvojzložkové polypropylénové-polyamidové vlákno.
(6)
Smernica Európskeho parlamentu a Rady 96/73/ES (2) zmenená a doplnená smernicou Komisie 2011/74/EÚ (3) a smernica Európskeho parlamentu a Rady 2008/121/ES (4) zmenená a doplnená smernicou Komisie 2011/73/EÚ (5) zahŕňajú názov textilného vlákna „polypropylénové/polyamidové dvojzložkové vlákno“. Keďže smernice 96/73/ES a 2008/121/ES sa zrušujú nariadením (EÚ) č. 1007/2011 s účinnosťou od 8. mája 2012, je nutné zahrnúť názov uvedeného textilného vlákna do nariadenia (EÚ) č. 1007/2011 s účinnosťou od uvedeného dátumu.
(7)
Nariadenie (ES) č. 1007/2011 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Prílohy I, VIII a IX k nariadeniu (EÚ) č. 1007/2011 sa menia a dopĺňajú tak, ako je stanovené v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 8. mája 2012.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. januára 2012

Labels: 3
7
1
16